KOMISSION DELEGOITU ASETUS (EU) 2021/1928,

annettu 31 päivänä elokuuta 2021,

delegoidun asetuksen (EU) 2020/760 muuttamisesta Argentiinan tiettyjen tariffikiintiöiden hallinnoinnin ja määrien osalta sekä kyseisen asetuksen siirtymäsäännösten oikaisemisesta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 185 ja 186 artiklan sekä 223 artiklan 2 kohdan,

ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (2) ja erityisesti sen 64 artiklan 6 kohdan ja 66 artiklan 3 kohdan,

sekä katsoo seuraavaa:

(1) Komission delegoidulla asetuksella (EU) 2020/760 (3) täydennetään asetusta (EU) N:o 1308/2013 todistusten alaisten maataloustuotteiden tuonti- ja vientitariffikiintiöiden hallinnointia koskevien sääntöjen osalta ja asetusta (EU) N:o 1306/2013 tariffikiintiöiden hallinnoinnin edellyttämien vakuuksien osalta.

(2) Kaikkiin EU:n luetteloon CLXXV sisältyviin tariffikiintiöihin liittyvien myönnytysten muuttamista Yhdistyneen kuningaskunnan Euroopan unionista eroamisen vuoksi koskevalla Euroopan unionin ja Argentiinan tasavallan välillä tullitariffeja ja kauppaa koskevan vuoden 1994 yleissopimuksen (GATT-sopimus) XXVIII artiklan nojalla kirjeenvaihtona tehdyllä sopimuksella, jäljempänä ’sopimus’, joka tehtiin neuvoston päätöksellä (EU) 2021/1213 (4), muutetaan joidenkin tariffikiintiöiden hallinnointijärjestelmää.

(3) Sopimuksella muutetaan Argentiinasta peräisin olevan valkosipulin tariffikiintiön hallinnointia siten, että siirrytään perinteisten ja uusien tuojien järjestelmästä samanaikaisen tarkastelun menetelmään, johon ei sovelleta viitemäärää koskevaa vaatimusta. Tämän vuoksi delegoidun asetuksen (EU) 2020/760 9 artiklan 4 kohta olisi poistettava.

(4) Sopimuksessa jaetaan myös siipikarjaa koskevat tariffikiintiöt, joiden järjestysnumerot ovat 09.4213 ja 09.4412, ja osa niiden määristä jaetaan kahteen uuteen Argentiinasta peräisin olevien tavaroiden tariffikiintiöön: järjestysnumerot 09.4289 ja 09.4290. Viittaukset kyseisiin uusiin tariffikiintiöihin olisi lisättävä delegoidun asetuksen (EU) 2020/760 9 artiklan 6 ja 7 kohtaan.

(5) Delegoidun asetuksen (EU) 2020/760 27 artiklan 2 kohdan mukaisesti kyseistä asetusta sovelletaan tariffikiintiökausiin 1 päivästä tammikuuta 2021 alkaen. Asetuksen 26 artiklan ensimmäisen kohdan siirtymäsäännöksessä säädetään, että kyseisen asetuksen 9 artiklassa tarkoitettu viitemäärä voidaan vahvistaa asetuksen 25 artiklalla kumottujen asetusten mukaisesti kahden ensimmäisen tariffikiintiökauden aikana ”tämän asetuksen voimaantulon jälkeen”. Kyseinen sanamuoto olisi yhdenmukaistettava delegoidun asetuksen (EU) 2020/760 27 artiklan 2 kohdan kanssa viittaamalla kahteen ensimmäiseen tariffikiintiökauteen, ”joihin tätä asetusta sovelletaan”.

(6) Samanlainen oikaisu on tehtävä delegoidun asetuksen (EU) 2020/760 26 artiklan toiseen kohtaan. Lisäksi kyseisessä säännöksessä olisi selvennettävä, että viitemäärä voidaan vahvistaa käyttämällä täysiä tariffikiintiökausia eikä 12 kuukauden kausia.

(7) Epäselvyyksien välttämiseksi on aiheellista oikaista myös vastaava johdanto-osan kappale.

(8) Delegoitua asetusta (EU) 2020/760 olisi sen vuoksi muutettava ja oikaistava.

(9) Delegoidun asetuksen (EU) 2020/760 9 artiklan 4 kohtaa olisi edelleen sovellettava tariffikiintiön, jonka järjestysnumero on 09.4104, meneillään olevaan tariffikiintiökauteen odotettaessa tariffikiintiön, jonka järjestysnumero on 09.4288, ensimmäisen tariffikiintiökauden alkua komission täytäntöönpanoasetuksen (EU) 2020/761 (5) mukaisesti.

(10) Delegoidun asetuksen (EU) 2020/760 9 artiklan 6 ja 7 kohdan muutosta olisi sovellettava tariffikiintiöiden, joiden järjestysnumerot ovat 09.4289 ja 09.4290, ensimmäisen tariffikiintiökauden alusta alkaen tämän asetuksen voimaantulon jälkeen,

ON HYVÄKSYNYT TÄMÄN ASETUKSEN:

1 artikla Delegoidun asetuksen (EU) 2020/760 muuttaminen ja oikaiseminen Muutetaan ja oikaistaan delegoitu asetus (EU) 2020/760 seuraavasti: 1) Korvataan johdanto-osan 18 kappale seuraavasti: ”(18) Jotta kauppavirrat eivät häiriintyisi, on tarpeen vahvistaa, että kumottuja säädöksiä sovelletaan jatkossakin tuontitodistuksiin, jotka on myönnetty kyseisten säädösten perusteella ennen tämän asetuksen soveltamista. Samaa tarkoitusta varten on aiheellista sallia, että todistuksen myöntävät viranomaiset vahvistavat viitemäärän kumottujen säädösten mukaisesti 1 päivänä tammikuuta 2021 alkavien kahden ensimmäisen tariffikiintiökauden aikana, joihin tätä asetusta sovelletaan.”; 2) Muutetaan 9 artikla seuraavasti: a) poistetaan 4 kohta; b) korvataan 6 ja 7 kohta seuraavasti: ”6. Poiketen siitä, mitä 2 kohdassa säädetään, viitemäärä lasketaan kumuloimalla niiden vapaaseen liikkeeseen unionissa luovutettujen tuotteiden määrät, jotka kuuluvat kuhunkin täytäntöönpanoasetuksen (EU) 2020/761 liitteessä I vahvistettuihin seuraaviin kolmen tai neljän kiintiöjärjestysnumeron ryhmiin: 09.4211, 09.4212, 09.4213 ja 09.4290; 09.4214, 09.4215 ja 09.4216; 09.4410, 09.4411, 09.4412 ja 09.4289. 7. Poiketen siitä, mitä 3 kohdassa säädetään, järjestysnumeroilla 09.4211, 09.4212, 09.4213 ja 09.4290 avattujen tariffikiintiöiden osalta niiden tuotteiden kokonaismäärä, joista todistushakemuksia jätetään tariffikiintiökaudella kyseisten neljän tariffikiintiön osalta, ei saa ylittää hakijan kyseisten neljän tariffikiintiön kokonaisviitemäärää. Hakija voi valita, miten kokonaisviitemäärä jaetaan niiden tariffikiintiöiden kesken, joissa hakemukset jätetään. Tätä sääntöä sovelletaan myös järjestysnumeroilla 09.4214, 09.4215 ja 09.4216 sekä järjestysnumeroilla 09.4410, 09.4411 ja 09.4412 avattuihin tariffikiintiöihin.”; 3) Korvataan 26 artikla seuraavasti: ”26 artikla Siirtymäsäännökset Kahden ensimmäisen tariffikiintiökauden aikana, joihin tätä asetusta sovelletaan 27 artiklan 2 kohdan mukaisesti, todistuksen myöntävä viranomainen voi vahvistaa 9 artiklassa tarkoitetun viitemäärän 25 artiklassa lueteltujen kumottujen asetusten mukaisesti. Jos jommassakummassa tai molemmissa kahdesta tariffikiintiökaudesta, joihin tätä asetusta sovelletaan 27 artiklan 2 kohdan mukaisesti, ei ole käytetty täysimääräisesti tariffikiintiötä, johon sovelletaan 9 artiklassa tarkoitettua viitemäärää koskevaa vaatimusta, toimijat voivat päättää vahvistaa viitemääränsä joko 9 artiklan 1 kohdan mukaisesti tai käyttämällä kahta edeltävää tariffikiintiökautta, joiden aikana tariffikiintiö on käytetty kokonaisuudessaan.”

2 artikla Siirtymäsäännös Delegoidun asetuksen (EU) 2020/760 9 artiklan 4 kohtaa sovelletaan edelleen tariffikiintiön, jonka järjestysnumero on 09.4104, meneillään olevaan tariffikiintiökauteen.

3 artikla Voimaantulo ja soveltaminen Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Edellä olevan 1 artiklan 2 kohdan b alakohtaa kuitenkin sovelletaan tariffikiintiöiden, joiden järjestysnumerot ovat 09.4289 ja 09.4290, ensimmäisen tariffikiintiökauden alusta alkaen tämän asetuksen voimaantulon jälkeen.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä elokuuta 2021. Komission puolesta Puheenjohtaja Ursula VON DER LEYEN

(1) EUVL L 347, 20.12.2013, s. 671.

(2) EUVL L 347, 20.12.2013, s. 549.

(3) Komission delegoitu asetus (EU) 2020/760, annettu 17 päivänä joulukuuta 2019, Euroopan parlamentin ja neuvoston asetuksen (EU) N:o 1308/2013 täydentämisestä todistusten alaisten tuonti- ja vientitariffikiintiöiden hallinnointia koskevien sääntöjen osalta ja Euroopan parlamentin ja neuvoston asetuksen (EU) N:o 1306/2013 täydentämisestä tariffikiintiöiden hallinnoinnin edellyttämien vakuuksien osalta (EUVL L 185, 12.6.2020, s. 1).

(4) Neuvoston päätös (EU) 2021/1213, annettu 13 päivänä heinäkuuta 2021, kaikkiin EU:n luetteloon CLXXV sisältyviin tariffikiintiöihin liittyvien myönnytysten muuttamista Yhdistyneen kuningaskunnan Euroopan unionista eroamisen vuoksi koskevan Euroopan unionin ja Argentiinan tasavallan välillä tullitariffeja ja kauppaa koskevan vuoden 1994 yleissopimuksen (GATT-sopimus) XXVIII artiklan nojalla kirjeenvaihtona tehdyn sopimuksen tekemisestä unionin puolesta (EUVL L 264, 26.7.2021, s. 1).

(5) Komission täytäntöönpanoasetus (EU) 2020/761, annettu 17 päivänä joulukuuta 2019, Euroopan parlamentin ja neuvoston asetusten (EU) N:o 1306/2013, (EU) N:o 1308/2013 ja (EU) N:o 510/2014 soveltamista koskevista säännöistä todistuksia käyttäen hallinnoitavia tariffikiintiöitä koskevan järjestelmän osalta (EUVL L 185, 12.6.2020, s. 24).